Bettina Oberli

D **Bettina Oberli** (* 6. Novämber 1972 z Inderlache) isch e Schwyzer Filmreschiseeri un Draaibuechautoori.

## Lääbe
D Bettina Oberli isch z Samoa, wu iri Eltere in dr Entwickligshilf gschafft ghaa hän, un z Meiringe ufgwagse. No dr Schuel het si s Leererseminaar z Bärn absolviert un derno vu 1995 bis 2000 an dr Hochschuel fir Gstaltig un Chunscht Züri Film/Video studiert. Anne 2000 het si ire HGKZ-Diploom as Filmrescheeri gmacht. Dodruf het si divärsi Assischtänzstelle z New York un z Berlin ghaa. Ire erfolgryychscht Film bishäär isch *[[Die Herbstzeitlosen]]* (2006) gsii. Iri chuurze un lange Spiilfilm sin uf Feschtival uf dr ganze Wält zaigt woore un sin in verschiidene Länder im Kino z sääne gsii. Dernääbe drillt d Bettina Oberli au Musikvideo un Chuurzfilm. Im April 2013 het si am Theater Basel mit «Anna Karenina» iri eerscht Biine-Inszänierig zaigt.

D Oberli isch ghyroote mit em franzeesisch-schwyzerische Kameramann Stéphane Kuthy.

## Filmografy (Uuswaal)
### Kino
* 2000: *Supernova* (Chuurzfilm; Draaibuech, Reschy)
* 2002: *Ibiza* (Chuurzfilm; Draaibuech, Reschy)
* 2004: *Im Nordwind* (Draaibuech, Reschy)
* 2006: *[[Die Herbstzeitlosen]]* (Draaibuech, Reschy)
* 2009: *Tannöd* (Draaibuech, Reschy)
* 2012: *Déposer les enfants* (Co-Drehbuch, Co-Reschy mit em Antoine Jaccoud)
* 2013: *Lovely Louise* (Draaibuech, Reschy)
* 2017: *Private Banking* (zweedailige Fäärnseefilm: Reschy, Draaibuech)
* 2018: *Le Vent Tourne* (Co-Draaibuech, Reschy)
* 2020: *Wanda, mein Wunder* (Draaibuech, Reschy)

### Fäärnsee
* 2017: *Private Banking* (TV-Zweedailer)
* 2022: *Emma lügt* (Fäärnseeseerie)
* 2023: 37 Sekunden
* 2024: *Neumatt* (Fäärnseeseerie)
* 2025: *Naked* (Fäärnseeseerie)

## Uuszaichnige
* 2001: Nominierig fir dr Max-Ophüls-Bryys in dr Kategory „Beschte Chuurzfilm“ fir *Supernova*
* 2001: Prix Suissimage fir dr beschte Schwyzer Noowugsfilm fir *Supernova*
* 2002: Bryys fir Chinderchuurzfilm bi dr Oberhausener Kurzfilmtage fir *Ibiza*
* 2004: Nominierig fir dr Zabaltegi-Noowugsbryys am Filmfeschtival San Sebastian
* 2005: Nominierig fir dr Schwyzer Filmbryys in dr Kategory „Beschte Spiilfilm“ fir *Im Nordwind*
* 2005: Reschybryys Filmkunstfest Schwerin fir *Im Nordwind*
* 2005: Zürcher Filmbryys fir *Im Nordwind*
* 2006: Bryys vu dr Ekumeenische Jury am Filmfeschtival Setubal (Portugal) fir *Die Herbstzeitlosen*
* 2007: Prix Walo fir *Die Herbstzeitlosen* – Beschte Film, beschti Schauspiileri
* 2010: Nominierig fir dr Schwyzer Filmbryys in dr Kategory "Beschte Spiilfilm" fir *Tannöd*
* 2010: Spezialbryys vu dr Jury vum Schwyzer Filmbryys fir d Kameraaarbet an dr Stéphane Kuthy fir *Tannöd*
* 2010: Zürcher Filmbryys fir *Tannöd*
* 2013: Nominierig fir dr Schwyzer Filmbryys in dr Kategory "Beschter Chuurzfilm" fir *Déposer les enfants*
* 2014: Nominierig fir dr Schwyzer Filmbryys in dr Kategory "Beschti Filmmusik" fir *Lovely Louise*
* 2018: *Beschti Hauptdaarstelleri* un *Beschti Nääbedaarstelleri* bim Schwyzer Filmbryys fir *Private Banking*
* 2018: *Variety Piazza Grande Award* am Locarno Film Feschtival fir *Le Vent Tourne*
* 2019: *Best International Feature Film* am Santa Barbara Film Feschtival fir *Le Vent Tourne*

## Literatur
* 

## Weblink
* 
* Cinéportrait vu dr Bettina Oberli bi swissfilms.ch (PDF, 512 KB)
* d Bettina Oberli uf dr Websyte vu dr Fama Film AG

## Fueßnote